पन्त होर उसलै आपूं हौली उमरी दे हे ते हून तोड़ी आपूं रोन लगी पेदे हे उ’नें गी रोंदे दिक्खियै सठानी ने सिरै पर हत्थ फेरदे लाड लांदे आक्खेआ, चुप्प मेरा पुत्तर, तूं की रोआ नां-लै एह् लड्डू खा तीर्थू अन्दरा दा चरैई-चरैई खन्दा हा...कन्नै द’ऊं घुट्ट पानी होर पी हां...” हून पन्त हुदा ब’न्न त्रुट्टी आ, ओह् अत्थरूं बगांदे डुस्कदे-डुस्कजे उट्ठियै उंदै घरा दा बाह्‌रै गी नस्सी आए, फ्ही रोंदे-रोंदे उल्टियां मारदे रेह्। ओह् एह् गल्ल सनांदे ते अजें बी आखदे हे में आक्खी निं सकदा जे इन्ना रोना मिगी उस माऊ दा दुःख दिक्खी आया जां अपनी गरीबी, मजबूरी ते बेबसी दिक्खियै, पर इक्क गल्ल सच्च ऐ जे पिता होर सारी उमर कुतें दे खलाफ रेह् ते लक्हाς नै मरने आह्‌लें नै उन्दी खास हमदर्दी रे’ई।